Üks vana retsept ühelt vanaemalt.
Kasutasin 200 ml klaasi.
Puru:
200 g võid
1 klaas suhkrut
3 spl kakaod (Vilma kakao)
1 tl küpsetuspulbrit
3 klaasi jahu
Täidis:
1 kg kohupiima (3 pakki Tere rosinatega kohupiima ja 2 pakki Tere vanillikohupiima)
4 muna
1 klaas suhkrut
1 spl jahu
Vahusta toasoe või suhkruga. Teises kausis sega jahu, kakao ja küpsetuspulber. Lisa jahusegu vahustatud või- ja suhkrumassile. Sega sellest purutaoline mass. Vooli purust kokku väiksemad pallikesed vms, seejärel pane need pallikesed külma. Lase terve öö olla külmas.
Järgmisel päeval sega kokku tainas. Pooled pallikesed riivi suure jämeda riiviga vormi põhjale. kalla sinna peale täidis. Allesjäänud pallikestest riivi peale puru.
Küpseta 200-kraadises ahjus umbes 30-35 minutit.
Kasutasin vormi suurusega 30 cm x 21 cm.